stanford-oval/wikipedia huggingface dataset:
ליגת האלופות האסיאתית עילית
זכיות לפי קבוצה

| קבוצה | זכיות | סגנות | אלופה בשנים | סגנית בשנים |
| --- | --- | --- | --- | --- |
| ערב הסעודית אל-הילאל | 4 | 5 | 1991, 2000, 2019, 2021 | 1986, 1987, 2014, 2017, 2022 |
| דרום קוריאה פוהאנג סטילרס | 3 | 1 | 1997, 1998, 2009 | 2021 |
| יפן אוראווה רד דיימונדס | 3 | 1 | 2007, 2017, 2022 | 2019 |
| איראן אסתקלאל (טאג') טהראן | 2 | 2 | 1970, 1990/1991 | 1991, 1999 |
| דרום קוריאה סונגנאם | 2 | 2 | 1995, 2010 | 1997, 2004 |
| איחוד האמירויות הערביות אל-עין | 2 | 2 | 2003, 2024 | 2005, 2016 |
| ערב הסעודית אל-איתיחאד | 2 | 1 | 2004, 2005 | 2009 |
| דרום קוריאה ג'ונבוק יונדאי מוטורס | 2 | 1 | 2006, 2016 | 2011 |
| ישראל מכבי תל אביב | 2 | 0 | 1969, 1971 | — |
| תאילנד בנק החקלאים של תאילנד | 2 | 0 | 1994, 1994/1995 | — |
| דרום קוריאה סוואן בלו ווינגס | 2 | 0 | 2001, 2002 | — |
| קטאר א-סד | 2 | 0 | 1989, 2011 | — |
| הרפובליקה העממית של סין גואנגג'ואו אוורגראנד | 2 | 0 | 2013, 2015 | — |
| דרום קוריאה אולסן יונדאי | 2 | 0 | 2012, 2020 | — |
| יפן ג'ובילו איוואטה | 1 | 2 | 1999 | 2000, 2001 |
| ישראל הפועל תל אביב | 1 | 1 | 1967 | 1970 |
| הרפובליקה העממית של סין ליאונינג | 1 | 1 | 1990 | 1990/1991 |
| דרום קוריאה בוסאן איי-פארק | 1 | 0 | 1985/1986 | — |
| יפן ג'ף יונייטד | 1 | 0 | 1986 | — |
| יפן טוקיו ורדי | 1 | 0 | 1987 | — |
| איראן פאס טהראן | 1 | 0 | 1993 | — |
| יפן גמבה אוסקה | 1 | 0 | 2008 | — |
| אוסטרליה וסטרן סידני וונדררס | 1 | 0 | 2014 | — |
| יפןקאשימה אנטלרס | 1 | 0 | 2018 | — |
| ערב הסעודית אל-אהלי ג'דה | 0 | 2 | — | 1985/1986, 2012 |
| דרום קוריאה סיאול | 0 | 2 | — | 2002, 2013 |
| איראן פרספוליס | 0 | 2 | — | 2018, 2020 |
| מלזיה סלנגור | 0 | 1 | — | 1967 |
| דרום קוריאה יאנג-זי | 0 | 1 | — | 1969 |
| עיראק אל שורטה | 0 | 1 | — | 1971 |
| עיראקא-ראשד | 0 | 1 | — | 1989 |
| יפן יוקוהמה מרינוס | 0 | 1 | — | 1990, 2024 |
| ערב הסעודית אל שבאב ריאד | 0 | 1 | — | 1993 |
| עומאן עומאן קלאב | 0 | 1 | — | 1994 |
| קטאר אל עראבי | 0 | 1 | — | 1994/1995 |
| ערב הסעודית אל נאסר | 0 | 1 | — | 1995 |
| הרפובליקה העממית של סין דאליין שידה | 0 | 1 | — | 1998 |
| תאילנד טרו ססנה | 0 | 1 | — | 2003 |
| סוריה (1980–2024) כראמה | 0 | 1 | — | 2006 |
| איראן ספהאן | 0 | 1 | — | 2007 |
| אוסטרליה אדלייד יונייטד | 0 | 1 | — | 2008 |
| איראן זוב האן | 0 | 1 | — | 2010 |
| איחוד האמירויות הערביות אל אהלי דובאי | 0 | 1 | — | 2015 |
הערות שוליים

↑  גזיר עיתון מזכייתה של הפועל תל אביב בגביע: http://hapoelta-fc.co.il/wp-content/uploads/2013/11/200761_10150978040521076_1845677171_n-180x300.jpg
↑  אורי לוי, עדלאידע בגדה, באתר כלכליסט, 24 במרץ 2016
↑  רז זהבי, ‏חשיפה: 8 שחקנים ערבים-ישראלים גורשו מלבנון, באתר ערוץ הספורט, 8 במרץ 2016
| עונות בגביע אסיה לאלופות ובליגת האלופות האסיאתית |
| --- | --- | --- |
| גביע אסיה למחזיקות גביע | 1967 • 1969 • 1970 • 1971 • 1972  |  |
| גביע האלופות האסיאתי | 1985/1986 • 1986 • 1987 • 1988/1989 • 1989/1990 • 1990/1991 • 1991 • 1992/1993 • 1993/1994 • 1994/1995 • 1995 • 1996/1997 • 1997/1998 • 1998/1999 • 1999/2000 • 2000/2001 • 2001/2002 |  |
| ליגת האלופות האסיאתית | 2002/2003 • 2004 • 2005 • 2006 • 2007 • 2008 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023/2024 |  |
שיילין וודלי

| --- | --- |

וודלי, 2014
 לידה:  15 בנובמבר 1991 (בת 33) סן ברנרדינו, קליפורניה, ארצות הברית 
 שם לידה:  Shailene Diann Woodley 
 מדינה:  ארצות הברית ארצות הברית
 תקופת הפעילות:  מ-1999
 מקום לימודים:  בית הספר התיכון סימי ואלי  Young Actors Space 
 בן זוג:  ארון רוג'רס (2020-הווה)
 פרסים והוקרה:  פרס אינדפנדנט ספיריט לשחקנית המשנה הטובה ביותר (2012)  פרסי הסרטים והטלוויזיה של MTV (2015)  פרס בחירת הקהל (2015)  פרס בחירת הקהל (2016)  פרס הקולנוע של MTV לנשיקה הטובה ביותר (2015)  פרסי הסרטים והטלוויזיה של MTV (2014)  פרס הקולנוע של MTV להופעה הטובה ביותר (2015)  פרס הסרטים והטלוויזיה של MTV להופעה הפורצת הטובה ביותר (2012)  גביע שופאר (2012) 
 פרופיל ב-IMDb
 
וודלי בכנס קומיק-קון, 2016
שיילין דיאן וודלי (באנגלית: Shailene Diann Woodley; נולדה ב-15 בנובמבר 1991) היא שחקנית קולנוע וטלוויזיה, מפיקת סרטים ואקטיביסטית אמריקאית. התפרסמה בעיקר עקב הופעתה בתפקיד ראשי בטרילוגיית סרטי המדע-בדיוני של "מפוצלים", ובסרט דרמת הנעורים "אשמת הכוכבים".
וודלי היא פעילה סביבתית.
ביוגרפיה

וודלי נולדה במחוז סן ברנרדינו, קליפורניה שבארצות הברית, למשפחה נוצרית ממוצא אתני אנגלי, אפרו-אמריקאי, לואיזיאנה-קריאולית וגרמני. גדלה והתחנכה בעיר סימי ואלי. הוריה הם לורי (לבית ויקטור) יועצת בית ספר, ולוני וודלי, מנהל בית ספר. לה אח אחד צעיר ממנה.
היא החלה לשחק ולדגמן בפרסומות כבר בגיל 4. הוריה התגרשו כשהייתה בת 15, ובאותה שנה היא אובחנה עם עקמת.
קריירה

תפקיד הראשון היה בשנת 1999, בגיל 7 בסרט הטלוויזיה של ערוץ הולמרק "להחליף את אבא" בתפקיד של ילדה קטנה. היא החלה את דרכה בסדרות הטלוויזיה "המחוז" והעונה הראשונה של סדרת הנעורים "The O.C.", בתור הנערה קייתלין קופר, אחותה של מריסה קופר (מישה ברטון).
וודלי זכתה לראשונה לתשומת לב בזכות הופעותיה בסרטי הטלוויזיה "מקום שנקרא בית" ו"פליסיטי: הרפתקאותיה של ילדה אמריקאית", שעליהן הייתה מועמדת לשני פרסי האומנים הצעירים.
משנת 2008 עד לשנת 2013 כיכבה וודלי במשך 5 עונות בתפקיד הנערה המתבגרת איימי יורגנס בסדרת דרמת ההתבגרות של רשת ABC Family - "סודות ההתבגרות", הנכנסת להריון בגיל 15 ונאלצת להתמודד עם ההשלכות. היא זכתה להערכה רבה בקרב המבקרים וקהל המעריצים על תפקידה הראשי בסדרה.
בשנת 2011 ביצעה את הופעתה הקולנועית הראשונה בסרט דרמה "היורשים", בתפקיד הנערה אלכסנדרה קינג לצידו של ג'ורג' קלוני. על תפקידה קצרה שבחים מהמבקרים, ואף זכתה בפרס אינדפנדנט ספיריט והועמדה לפרס גלובוס הזהב לשחקנית המשנה הטובה ביותר. ב-2013 נטלה חלק בצילומי "ספיידרמן המופלא 2" ונטען כי גילמה את מרי ג'יין, אך הסצנות בהשתתפותה נחתכו ודמותה הושמטה מהסרט לבסוף.
בשנת 2014 וודלי שיחקה בתפקיד ראשי (ביאטריס פריור) לצד ת'יאו ג'יימס בסרט "מפוצלים", אשר יצא לאקרנים במרץ 2014 וזכה לאהדה רבה. בנוסף, שיחקה בסרט "אשמת הכוכבים" בתפקיד הייזל, הדמות הראשית בסיפור.
בשנת 2015 שבה לגלם את דמותה של ביאטריס פריור בסרט ההמשך "מורדים" ובסרט השלישי "נאמנים" משנת 2016.
בשנת 2016 שיחקה בדרמה הביוגרפית של אוליבר סטון "המרגל סנודן" בו גילמה את לינדזי מיילס, לצד ג'וזף גורדון-לוויט.
בשנת 2017 החלה לשחק בסדרת הדרמה "שקרים קטנים גדולים" שיצר וכתב דייוויד אי קלי, אשר מבוססת על הרומן באותו שם ומשודרת ברשת HBO.
בשנת 2021 לוהקה וודלי לאחת משלוש הדמויות המרכזיות בסדרת הטלוויזיה "שלוש נשים" של רשת שואוטיים המבוסס על ספרה באותו שם של הסופרת והעיתונאית ליסה טדאו.
ב-29 בספטמבר 2023 יצא לאור הסרט "כסף טיפש" בכיכובה.
בספטמבר 2024, פורסם כי וודלי תככב בסרט ביוגרפי על הזמרת ג'ניס ג'ופלין. וודלי תגלם את הדמות הראשית וגם תפיק את הסרט.
אקטיביזם

וודלי היא פעילה סביבתית. ב-2010, היא ואמה הקימו ארגון ללא מטרות רווח All it Takes. תוכנית למנהיגות נוער שמטרתה לחנך צעירים לתרגל אמפתיה, חמלה ואחריות, במטרה לטפח שינוי בר-קיימא חיובי עבור עצמם, עבור אחרים והסביבה.
וודלי תמכה בקמפיין למען ברני סנדרס שתמודד לנשיאות מטעם המפלגה הדמוקרטית  ב-2016. החל מאמצע 2016, השתתפה המחאה נגד הנחת צינור הגישה בדקוטה (אנ'). צינור נפט שחצה את דקוטה הצפונית והדרומית. במחאה השתתפו ארגונים ונציגים של ילדים אמריקאים שהעברת הצינור פגעה באוזרי המחייה שלהם ופעילים סביבתיים. באוקטובר באותה השנה, לאחר חודש וחצי של השתתפות פעילה במחאה, וודלי נעצרה בגין הסגת גבול יחד עם מפגינים אחרים. היא שחררה בערבות את עצמה ואת שאר 26 המפגינים שהיו איתה. במשפט היא הודתה באשמה וקיבלה שנה מאסר על תנאי.
וודלי הזמינה פעילה לזכויות ילידים אמריקאים, קלרינה לורנס, להיות בת לווייתה לטקס פרסי גלובוס הזהב של שנת 2018. החל מ-,2019 וודלי לקחה חלק בפעילויות שונות של גרניפיס, בין היתר בהגנה על הימים והפחתת השימוש בפלסטיק.
באוקטובר 2023, וודלי, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.
חיים אישיים

בשנת 2018, וודלי אישרה כי היא יוצאת עם שחקן הרוגבי האוסטרלי בן וולאבולה. בראיון להוליווד ריפורטר אמרה: "אני מתאהבת בבני אדם על סמך מי שהם, ולא על סמך מה שהם עושים או איזה מין הם ". באפריל 2020 דווח כי היחסים עם וולאבולה הסתיימו.
על פי הדיווחים וודלי הייתה בקשר עם שחקן הפוטבול האמריקאי ארון רוג'רס במחצית השנייה של 2020. בפברואר 2021 התייחס רודג'רס ל"ארוסתו" במהלך נאום שנשא, ואישר כי הוא מאורס, אך לא למי. וודלי אישרה כי היא מאורסת לרוג'רס. אולם בפברואר 2022 דווח כי השניים נפרדו.
פילמוגרפיה חלקית > קולנוע

| שנה | סרט | תפקיד | הערות |
| --- | --- | --- | --- |
| 2007 | ביג דיל | אשלי הדג'ס |  |
| 2011 | היורשים | אלכסנדרה קינג | פרס אינדפנדנט ספיריט לשחקנית המשנה הטובה ביותר (2012)מועמדת פרס גלובוס הזהב לשחקנית המשנה הטובה ביותר - סרט קולנוע (2012) |
| 2013 | לחיות את הרגע | איימי פינקי | מועמדת פרס אינדפנדנט ספיריט לשחקנית הטובה ביותר (אנ') (2013) |
| 2014 | ציפור לבנה בסופת שלג (אנ') | קטרינה "קאט" קונור |  |
| 2014 | מפוצלים | ביאטריס "טריס" פריור |  |
| 2014 | אשמת הכוכבים | הייזל גרייס לנקסטר |  |
| 2015 | מורדים | ביאטריס "טריס" פריור |  |
| 2016 | נאמנים | ביאטריס "טריס" פריור |  |
| 2016 | המרגל סנודן | לינדזי מילס |  |
| 2018 | נסחפים | תמי אולדהם אשקראפט | גם מפיקה |
| 2019 | התחלות חדשות | דפני |  |
| 2021 | המאוריטני | תרזה "תרי" דאנקן |  |
| 2021 | מכתב אחרון ופרידה | ג'ניפר סטירלינג | גם מפיקה בפועל |
| 2021 | The Fallout | אנה |  |
| 2023 | דאבל דייט | איליין/E2 |  |
| 2023 | כסף טיפש | קרוליין גייל |  |
| 2023 | מבוקש מספר אחת | אלינור פאלקו | גם מפיקה |
| 2023 | פרארי | לינה לארדי |  |
| TBA | The Murderous Miss Highsmith | פטרישה הייסמית' |  |
| TBA | Misanthrope |  | גם מפיקה |
| TBA | Killer Heat |  |  |
| TBA | The Fence |  |  |
פילמוגרפיה חלקית > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | להחליף את אבא | ילדה קטנה | סרט טלוויזיה של הולמרק |
| 2003-2001 | המחוז | קריסטין דברנו | 3 פרקים |
| 2004-2001 | ג'ורדן | ג'ורדן קוואנו הצעירה | 4 פרקים |
| 2003 | ללא עקבות | קלייר מטקלף הצעירה | פרק: "Clare de Lune" |
| 2004-2003 | The O.C. | קייטלין קופר | 6 פרקים |
| 2004 | כולם אוהבים את ריימונד | ילדה סנובית #2 | פרק: "Party Dress" |
| 2004 | A Place Called Home | קליפורניה "קאלי" פורד | סרט טלוויזיה של הולמרק |
| 2005-2004 | ג'ק ובובי | קלואי בנדיקט | 2 פרקים |
| 2005 | פליסיטי: הרפתקאותיה של ילדה אמריקאית | פליסיטי מרימן | סרט טלוויזיה של The WB |
| 2005 | Once Upon a Mattress | מולי | סרט טלוויזיה של ABC |
| 2006 | קוראים לי ארל | גוון הצעירה | פרק: "BB" |
| 2007 | CSI: ניו יורק | איבי פיירפוינט | פרק: "A Daze of Wine and Roaches" |
| 2007 | קרוב לבית | גבי טורסי | פרק: "Getting In" |
| 2007 | פשע מן העבר | שרה גאנדן | פרק: "Running Around" |
| 2007 | גישה סופית | מאיה בנדר | סרט טלוויזיה של הולמרק |
| 2013-2008 | סודות ההתבגרות | איימי יורגנס | תפקיד ראשי; (5 עונות); 121 פרקים |
| 2019-2017 | שקרים קטנים גדולים | ג'יין צ'פמן | תפקיד ראשי; (2 עונות); 14 פרקים מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2017) מועמדת פרס גלובוס הזהב לשחקנית משנה בסדרת טלוויזיה, מיני-סדרה או סרט טלוויזיה (2018) |
| 2024 | שלוש נשים (אנ') | ג'יה | מיני סדרה של Starz |
הערות שוליים

1 2  Norman Wilner, Shailene Woodley: Activist Actor - NOW Magazine, NOW Toronto, ‏2016-09-14 (ב־Canadian English)
1 2  follers, Shailene Woodley, Ethnicity of Celebs | EthniCelebs.com, ‏2012-10-11 (באנגלית אמריקאית)
↑  Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)
↑  Gene Maddaus, Shailene Woodley to Star in Janis Joplin Biopic Funded by California Tax Credit, Variety, ‏2024-09-10 (באנגלית אמריקאית)
↑  Shailene Woodley Gets Personal About Coping with Anxiety in the Time of COVID-19, Harper's BAZAAR, ‏2020-05-12 (באנגלית אמריקאית)
↑  JE Reich, Shailene Woodley Is a Bernie Sanders Supporter, Are You Surprised Yet, web.archive.org, ‏2017-08-22
↑  Deena Zaru, Woodley spotlights environmental fight after Sanders | CNN Politics, CNN, ‏2016-08-25 (באנגלית)
↑  Libby Hill Libby Hill is a former television reporter for the Los Angeles Times Her TV analysis has appeared at Salon, Vulture, Rolling Stone, the New York Times Hill, a native of South Dakota, Has a Passel of Cats, Too Many Books, a perpetually full DVR, Shailene Woodley arrested while peacefully protesting Dakota Access pipeline in North Dakota, Los Angeles Times, ‏2016-10-10 (באנגלית אמריקאית)
↑  Jason Coppola, Actor Shailene Woodley: A High-Profile Target in the Fight Over the Dakota Access Pipeline - Truthout, web.archive.org, ‏2022-12-18
↑  Shailene Woodley: No jail time in plea deal for arrest in pipeline protest, USA TODAY (באנגלית אמריקאית)
↑  Shailene Woodley’s Golden Globes date is Calina Lawrence, an indigenous activist you need to know, Yahoo Life, ‏2018-01-08 (באנגלית אמריקאית)
↑  Greenpeace Partners with Marine Researchers and Shailene Woodley for Sargasso Sea Expedition - Greenpeace USA, ‏2019-07-29 (באנגלית אמריקאית)
↑  Greenpeace International unveils giant art installation ahead of Global Plastic Treaty talks, Greenpeace International (באנגלית)
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
| "סדרת הספרים מפוצלים" מאת ורוניקה רות'  סדרת הסרטים |
| --- | --- | --- |
| מפוצלים סרט (2014) | מורדים סרט (2015) | נאמנים סרט (2016) |
שחקנים
שיילין וודלי • תיאו ג'יימס • קייט וינסלט • נעמי ווטס
| --- | --- |
בקרת זהויות :  NLI: 987007447613605171  PLWABN: 9810717679905606  BIBSYS: 12030758  BNE: XX5220584  BnF: cb16608524b (data)  CANTIC: a11557187  GND: 1023336820  ISNI: 0000 0003 7127 540X  LCCN: no2006000538  NKC: xx0155542  NTA: 37703780X  SUDOC: 163755493  VIAF: 250804734   WorldCat (עם VIAF): 250804734
קרב תל מוטילה

אנדרטת קרב תל מוטילה באלמגור
קרב תל מוטילה (או תל אל-מוטילה) היה רצף של קרבות ואירועי אש, אשר התחוללו במשך חמישה ימים, החל מ-2 במאי עד 6 במאי 1951, מצפון לכנרת (באזור בו נמצא כיום היישוב אלמגור), בין הצבא הסורי ובין צה"ל. השם תל-מוטילה מתייחס לשלוש גבעות ממערב לאזור המפורז המרכזי, שנודעו בשמות תל אל-מוטילה, מוצב "השפך" ומוצב "הדמות". בסוף אפריל ותחילת מאי 1951, יחידות סוריות חצו את הגבול והשתלטו על שלוש גבעות אלו.
במהלך ימי הקרב נהרגו 41 חיילי צה"ל ונפצעו למעלה מ-70, בסופו נסוגו הכוחות הסורים מהאזור.
האזורים המפורזים

במלחמת העצמאות פלש צבא סוריה לשטח מדינת ישראל וכבש חלקים ממנה. שטחים שנותרו בידי הסורים בסיום המלחמה ממערב לקו הגבול הבינלאומי כפי שנקבע בהסכם ניוקומב-פולה בין הבריטים לצרפתים ב-1923 ואושרר על ידי חבר הלאומים ב-1924, ושעל פי תוכנית החלוקה (החלטה 181) נועדו להיות בתחום המדינה היהודית, הוכרזו בהסכם שביתת הנשק בין ישראל לסוריה כשטחים מפורזים -
demilitarized zones בגרסה האנגלית, המחייבת, של ההסכם. בשטח יישמו הסורים את ההסכם והסיגו את צבאם מהאזורים בריבונות ישראל אותם כבשו במאי וביוני 1948. הפרשנות הסורית ל'פרוז' הייתה שהכניסה לאזורים המפורזים אסורה על ישראלים בין אם מדובר על כוחות משטרה או צבא ובין אם מדובר על אזרחים. ואילו ישראל טענה שהאיסור חל רק על אנשי צבא ולא על אזרחים.
רקע

בינואר 1951 החל ביצוע השלב הראשון של ייבוש החולה, אשר כלל גם הרחבה של אפיק הירדן מדרום לאגם.
ב-4 באפריל 1951 התרחשה תקרית אל-חמה, כאשר ישראל ניסתה לממש את ריבונותה באזור המפורז של מובלעת אל-חמה (חמת גדר) ושלחה לשם מחלקה של חיילים במדי שוטרים. לקראת המחלקה יצאו חיילים סורים והתפתח קרב בו נהרגו 7 חיילי צה"ל, שלושה נפצעו ושניים נשבו. בעקבות התקרית הפעיל צה"ל בפעם הראשונה מאז מלחמת העצמאות את חיל האוויר. מטוסי חיל האוויר הפציצו כמה יעדים באזור, אולם ללא גרימת כל נזק ממשי.
כמו כן, טענו הסורים, שבהסכם שכנות טובה בגבולות המנדט הבריטי והצרפתי (1926) הורשו כפריים משני צדי הגבול להשתמש באדמות בשני צדי הגבול, ולכן שטחי המרעה שבין נהר הירדן ליד כניסתו לכנרת לבין רכס תל מוטילה מותר לשימוש על ידי הכפריים הסורים שעשו כן לפני מלחמת העצמאות. ישראל טענה שהגבול הרשמי הוא הגבול הבינלאומי ולכן אסור לסורים להיכנס לשטחים הללו. על רקע זה, לעיתים קרובות התרחשו תקריות כאשר הסורים ירו לעבר אזרחים ישראלים שנכנסו לשטחים המפורזים והישראלים ירו לעבר אזרחים סורים שחצו את הגבול לתוך השטחים המפורזים בצד הישראלי.
הסורים החלו בניסיונות להשתלט על האזור המפורז ברמת כורזים, המשולש הקטן הדרומי מבין שניים במפורז המרכזי, החולשת על ערוץ הירדן ובקעת הבטיחה. בקצה הרכס נמצא תל מוטילה ממערב לשטח המפורז (כיום גבעת קלע עליה מצויה הצרכנייה של מושב אלמגור). בחלק הדרומי של רמת כורזים, מחוץ לשטח המפורז, היו שני יישובים קטנים בלבד - קיבוץ עמיעד ומושב העולים אליפלט, אשר הוקם על חורבות הכפר הערבי זנגריה (שתושביו הועברו לכפר טובא ואוחדו לכפר טובא-זנגרייה). את הריבונות הישראלית בשטח המפורז מימשו סיורי צה"ל. באזור המפורז שכנו שני כפרים ערביים: חירבת דיכה וערב-שמאלנה. בחודשים מרץ-אפריל 1951 חימש הצבא הסורי את תושביו הבדואים של ערב-שמאלנה ברובים ומקלעים ועודד אותם לחדור מערבה אל שטח ישראל.
על אף המתיחות בגבול הסורי יצא ראש הממשלה דוד בן-גוריון ב-2 במאי 1951 לביקור ראשון בארצות הברית. את מקומו מילא שר החוץ משה שרת. להיעדרו של בן-גוריון מהארץ במהלך ימי הקרב בתל מוטילה הייתה כנראה השפעה משמעותית על אופן ההתנהלות ועל התוצאות.
חטיבת גולני הייתה הכוח היחידי שהוקצה למשימות הביטחון השוטף בפיקוד הצפון. מפקד פיקוד הצפון, יוסף אבידר, שהה בתחילת מאי בקורס מפקדים בכירים בצריפין. את מקומו מילא ראש המטה שלו, שמואל אדמון, ממייסדי חיל התותחנים ומפקדו הראשון אך ללא כל ניסיון פיקודי קרבי.
מח"ט החטיבה, אברהם יפה, נעדר אף הוא מתפקידו ושהה בצריפין בקורס מח"טים. את מקומו מילא סגנו, מאיר עמית, אשר בסוף מלחמת העצמאות מונה למפקד גדוד 19 של גולני, וגם הוא לא פיקד כמג"ד עד אותה עת על שום קרב.
תיאור הקרבות

ב-29 באפריל 1951 התקבלו דיווחים על כניסת רועים סורים עם בקר לשטח המפורז שממזרח לתל מוטילה. ב-30 באפריל הוציא מג"ד 13 של גולני, סא"ל רחבעם זאבי כוח סיור על מנת לגרש את הסורים ולהפגין ריבונות. עמדות חפורות על התל ושיירי מזון, העידו על כך שאמנם שהו הסורים על התל אך נטשוהו טרם הגעת כוח צה"ל. ב-1 במאי התקבל דיווח על עדר פרות אשר חדר לשטח ישראל ורועה על תל מוטילה. כמו כן, התקבלו דיווחים על סורים חמושים שהשתלטו על מספר גבעות וביניהן תל מוטילה ומוצב "הדמות".
תיאור הקרבות > יום רביעי 2 במאי 1951

לצורך ביצוע המשימה של הנסת הכוח הסורי הקצה מפקד גדוד 13 כוח של מחלקת חי"ר בפיקוד עמוס גל וסיוע של כיתת מק"ב (מקלע בינוני) "באזה" אשר יועדו להיות רתק בפיקודו של אריה עמית (טפר). על פי עדויותיהם של טפר ועמוס גל, הכוונה הייתה "לא רק למנוע מהסורים לרעות בשטחנו, אלא גם לארגן לגדוד כמה פרות, לצורכי קומזיצים". חיילי המחלקה של גל הניסו את הרועים דרומה, אולם בשלב מסוים הצליחו לחמוק בערוצים מזרחה. הרתק בפיקודו של טפר, זיהה בטעות את המחלקה של גל ככוח חלוץ סורי ופתח עליו באש מקלעים אשר כתוצאה מכך נהרגו ארבעה חיילים. הכוח נסוג כאשר הוא משאיר בשטח את ההרוגים. פלוגה סורית עלתה על התל ותפסה בו עמדות. מחלקה נוספת של הגדוד יצאה לשטח כתגבורת, ושתי המחלקות ניהלו קרב אש עם הסורים עד שעות הערב ומנעו את גישת הסורים אל החללים.
עוד באותו יום הוחלט בפיקוד הצפון לכבוש את התל כדי לא לאפשר לסורים להתבסס בו. המשימה הוטלה על חטיבה 3 (חטיבת אלכסנדרוני) בפיקודו של סא"ל דב ירמיה, אשר הקצה למשימה פלוגה מגדוד חי"ר 34 בפיקודו של המ"פ גרבובסקי והסמ"פ משה פרילוצקי. כוח המילואים היה מורכב מעולים חדשים שרמת האימון שלהם וכשירותם הייתה נמוכה. סמג"ד 13, חיים עינב צירף לפלוגה שתי כיתות חי"ר מהגדוד וכיתת מרגמות 81 מ"מ כסיוע.
פרילוצקי השתלט עם אנשיו על התל בסיוע אש מרגמות. הסורים נטשו אותו ללא קרב והתמקמו במוצב "הדמות", במרחק 900 מטר מדרום לתל מוטילה ובמוצב "השפך". אחרי ההשתלטות, גל ופקודיו חילצו את ארבע גוויות ההרוגים לזנגריה, ואנשי המילואים נותרו במקום.
תיאור הקרבות > יום חמישי 3 במאי 1951

עם שחר התגלתה ההיערכות הסורית החדשה. מג"ד 13, רחבעם זאבי, העריך כי ההיתקלות הפכה לקרב על השליטה ברמת כורזים כולה. המג"ד גייס כתגבורת פלוגה מקורס מכי"ם של גולני בפיקוד איתן שמשוני אשר הועברה לפיקוד גדוד 13. פלוגה זו תקפה את מוצב "השפך" תחת אש שנורתה עליהם ממוצב "הדמות". המוצב נמצא נטוש. התברר כי הסורים מתרכזים במוצב "הדמות" וביססו שם מערך הגנה פלוגתי שכלל כוח גדול, נשק רב, מקלעי "שאטו" ומרגמות 60 מ"מ.
כוח המילואים (מגדוד 34) ששהה בתל מוטילה הוטרד על ידי אש מרגמות וצלפים. שלושה מאנשיו נהרגו ואחד נפצע (על פי אריה יצחקי נפצעו עשרה חיילים). הקשר של הפלוגה עם מוצב הפיקוד בזנגריה נותק, היה מחסור באספקה וההרוגים והפצוע לא חולצו. לאחר שבשעה 15:00 תקפו הסורים את התל ונהדפו, ביקש המ"פ רשות לסגת אך קיבל הוראה להישאר במקום. אספקה חלקית הגיעה באמצעות הסמ"פ אשר יצא עם חוליית חיילים לזנגריה עם פריטי ציוד ואספקה.
מחלקת תגבורת מקורס מכי"ם של גולני הגיעה בפיקודו של אריה טפר, מ"פ בגדוד 13 אשר החליף את מפקד המוצב מכוח המילואים. סוללת תותחי 75 מ"מ התפרסה מדרום למחנה פילון והחלה להנחית אש על מוצב "הדמות". אריה טפר ניסה להתקדם לכיוון המוצב אך הניסיון נבלם באש סורית חזקה. לפני החשיכה ניסו הסורים לתקוף שוב את התל אך נהדפו. בחסות החשיכה, קידמו הסורים תגבורת לאזור המפורז.
בלילה חלו חילופים בפיקוד על הקרב. מח"ט גולני, אל"ם מאיר עמית, קיבל את הפיקוד במקום מח"ט 3. עמית תגבר את הכוחות בגזרה. מפקדת החטיבה התמקמה ב"וִילָה מֶלְצֶ'ט" למרגלות היישוב מגדל לחוף הכנרת. גדוד 21 של גולני בפיקודו של סא"ל אהרון אבנון קודם מבסיסו בטירת הכרמל לעבר טבח'ה וסוללת 120 מ"מ מגדוד 334 נפרשה באזור חוות כרי דשא.
תיאור הקרבות > יום שישי 4 במאי 1951

בבוקר יום שישי החליפה פלוגה ב' מגדוד 21 בפיקודו של גבי ברשי את פלוגת המילואים. ההחלפה בוצעה תחת אש. פעמיים תקפו הסורים את כוחות צה"ל במוטילה ובמוצב "השפך" בסיוע אש מרגמות 60 מ"מ. שתי ההתקפות נהדפו וצה"ל הפגיז את מוצב "הדמות" אולם האש הסורית לא שותקה.
בשעה 16:30 הייתה אמורה להיכנס לתוקף הפסקת אש בחסות האו"ם. הסורים לא כיבדו את הפסקת האש, המשיכו בירי ממוצב "הדמות" והמשיכו להזרים תגבורת. מח"ט גולני אישר פשיטה לילית על מוצב "הדמות" אך בשל תקלות לוגיסטיות בוצע רק סיור אלים שנהדף באש סורית. במהלך הסיור נהרג המ"מ של הכוח ונפצעו כמה חיילים.
תיאור הקרבות > יום שבת 5 במאי 1951

בבוקר יום שבת, 5 במאי 1951, כוחות צה"ל שלטו במוטילה ובמוצב "השפך". הסורים הטרידו בירי את הכוח שישב בתל מוטילה. נערכו מספר ניסיונות להסתנן למוצב "הדמות" אך אלה נהדפו באש הסורית. מבחינת צה"ל המצב בשטח היה קשה, לאחר ארבעה ימי קרבות הכוח סורי עדיין החזיק במוצב "הדמות" והיה חשש שתיכנס הפסקת אש אשר תנציח את הישגם של הסורים. בפיקוד צפון, באישור הרמטכ"ל, רא"ל יגאל ידין, הוחלט להפעיל את כל חטיבת גולני לכיבוש את מוצב "הדמות" ולהדיפת הסורים משטח מדינת ישראל.
הנצחה

אנדרטה לזכר הנופלים בקרבות תל מוטילה נחנכה במושב אלמגור בשנת 1997. האנדרטה ניצבת בשולי המושב, באתר המשקיף אל הכנרת. היא בנויה כבסיס עגול ומשופע שעליו ניצבים זה על גבי זה שני סלעים מוארכים וכהים. על גבי צדיו המשופעים של בסיס האנדרטה נקבעו כעין לוחות תבליט מאבנים ועליהם לוחיות מתכת הנושאות את שמות 41 החללים.
חטיבת גולני מקיימת מדי שנה אזכרה לנופלים באתר הקרב.
אף

ערך זה עוסק באיבר ההרחה אצל היונקים. אם התכוונתם למשמעות אחרת, ראו .
| --- | --- |

 שיוך:  איבר של יצורים חיים, ישות אנטומית מסוימת, איבר חישה 
 אספקה עורקית:  עורק היתד והחך 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  nasus 
 טרמינולוגיה אנטומיקה:  A06.1.01.001 
 TA2 (2019):  117 
 קוד MeSH:  A01.456.505.733 
 מזהה MeSH:  D009666 
 מערכת השפה הרפואית המאוחדת:  C0028429 
 
אף אנושי
תרשים של האף במבנה ההרחה.
אף נשרי, צורה ידועה ביותר לאף האדם.
חדק הפיל משמש ככלי אחיזה.
אף הוא איבר ההרחה אצל היונקים. בבני אדם האף נמצא במרכז הפנים, כשאצל מספר חיות הוא ניצב בחזיתם (ומכונה בשם חוטם) ולפעמים גם מאוחד עם הלסתות. האף מכיל את הנחיריים, המסייעים לשאיפה ונשיפה של אוויר עבור מערכת הנשימה ובהם מצויים חיישני הרחה.
האף האנושי בנוי מסחוס המכוסה בעור, ומחולק לשני מדורים על ידי מחיצת האף.
מבנה ופעילות

בנוסף לתפקידו בהרחה, האף מכיל גם שערות המסננות חלקיקים הנישאים באוויר ומונעים מהם להגיע לריאות. בתוך האף ומאחוריו מצויים קרום רירי והסינוסים. מאחורי חלל האף האוויר עובר ללוע, אשר משותף גם למערכת העיכול ומשם מתפזר במערכת הנשימה. בתוך חלל האף, האוויר עובר דרך מסננים הנקראים קונכיות האף (turbinates) אשר מאטות את התנועה שלו ומכוונות אותו לעבר תאי רירית הנקראת olfactory epithelium אשר קולטים את מולקולות הריח על ידי רצפטורים ייעודיים ומעבירים אותות חשמליים למוח.
בהיותו תווך בין הגוף לעולם החיצוני, האף והמבנים האנטומים הסמוכים אליו מבצעים תפקידים נוספים הקשורים לאוויר העובר דרכו, כגון הגברת הלחות וסינון של אוויר הנכנס אליו, ואיסוף לחות מאוויר אשר ננשף החוצה (תהליך היעיל במיוחד בגמלים).